Նոր Աթոս

Նոր Աթոս (՝ ახალი ათონი՝ Նոր Աթոն, աբխազերեն՝ Афон Ҿыц, ), քաղաք Աբխազիայի Գուդաութայի շրջանում, գտնվում է ռուսական սահմանից 80 կմ հեռավորության վրա։ Բնակչությունը՝ ։

Նախկինում քաղաքը կոչվել է Տրախեա, Պսիրցխա, Անակոպիա, Ախալի Աթոնի։ Գտնվում է Սև ծովի ափին։

 Պատմություն 
Քաղաքն ունի հնադարյան պատմություն։ Առաջին հիշատակումները պատկանում են III դարին։ Այդ ժամանակ այն կոչվում էր Անակոպիա (Տրախեա) և եղել է խոշոր առևտրային կետ։ Հնագիտական պեղումները վկայում են Անակոպիայի բնակիչների նյութական մշակույթի բարձր մակարդակի մասին։ V դարում աբխազները Իվերիա լեռան վրա կառուցել են ամրոց, որն անվանել են Իվերիայի ամրոցGeorgia in Antiquity: A History of Colchis and Transcaucasian Iberia, by David Braund, p. 54։

VII դարի վերջում կառուցվել է ամրոցի պատերի արտաքին շերտը։

VIII դարի վերջում աբխազական իշխան Լևոն II-ը՝ օգտվելով Բյուզանդիայի ներքին անկարգություններից, իրեն հայտարարել է Աբխազիայի անկախ թագավորության թագավոր։ Նրա օրոք Անակոպիան դարձել է Աբխազիայի թագավորության մայրաքաղաքը և մնացել է մայրաքաղաք մինչև թագավորական նստավայրի Քութայիս տեղափոխվելը։

 Տեսարժան վայրեր 
Նոր Աթոսում գտնվում են բազմաթիվ տեսարժան վայրեր, բնական և պատմական հուշարձաններ։ Դրանցից են՝
 Նոր Աթոսի վանք և վանքային համալիր
 Պսիրցխա գետի կիրճում գտնվող Սիմոն Կանանացի առաքյալի տաճարը
 Իվերիա լեռան վրա գտնվող հնադարյան տաճարի և Անակոպիական ամրոցի ավերակները
 Իվերիա լեռան տակ և Նոր Աթոսի արվարձաններում գտնվում են մի շարք կարստային քարանձավեր, այդ թվում նաև 1961 թվականին բացված Նոր Աթոսի քարանձավը
 Պսիրցխա գետի ջրերով սնվող լճակների համակարգով մերձծովյան զբոսայգի (կարապներով հայտնի լիճը)
 Ջրվեժ և էլեկտրակայան, կառուցված 1902 թվականին

 Կլիմա 
Կլիման խոնավ մերձարևադարձային է, տարեկան միջին ջերմաստիճանը 16,3 °C, ամռանը՝ +30 °C-ից +32 °C, ձմռանը՝ +9 °C-ից +11 °C: Ջուրը տաքանում է մինչև 26-28 °C:

 Բնակչություն 
1989 թվականի մարդահամարի տվյալներով բնակչության թիվը կազմել է 3235 մարդВсесоюзная перепись населения 1989. Абхазская АССР, որոնցից 44,0%-ը կազմում էին ռուսները, 23,1%-ը՝ աբխազները, 7,6%-ը՝ վրացիները։

2003 թվականի մարդահամարի տվյալներով քաղաքի բնակչության թիվը կազմել է 1308 մարդЭтнокавказ Население Абхазии 2003, 2011 թվականի մարդահամարի տվյալներով՝ 1518 բնակիչ, որոնցից 904-ը՝ աբխազներ (59,6 %), 365-ը՝ ռուսներ (24,0 %), 123-ը՝ հայեր (8,1 %), 24-ը՝ ուկրաինացիներ (1,6 %), 22-ը՝ հույներ (1,4 %), 18-ը՝ վրացիներ (1,2 %), 62-ը՝ այլ ազգի ներկայացուցիչներ (4,1 %)Перепись населения Абхазии 2011. Гудаутский район։

 Քույր-քաղաքներ 
  Սերգիև Պոսադ, Ռուսաստան, 2007 թվականից
  Սարով, Ռուսաստան, 2007 թվականից
  Ռյազան, Ռուսաստան, 2008 թվականից
  Կալազետա, Իտալիա
  Սրեմսկի Կարլովսի, Սերբիա (2014 թվականի դեկտեմբերի 23-ից)

 Պատկերասրահ 

 Ծանոթագրություններ 

Կատեգորիա:Աբխազիայի քաղաքներ